Az üregvédelem legalább annyira fontos mint az alvázvédelem! Míg az alvázvédelem a külső felületet óvja a korróziótól, addig az üregvédelem a vázszerkezet belsejében fejti ki a hatását. Fontos, hogy a vázszerkezet egyidejűleg kívül és belül is megfelelő védelmet kapjon, mert egyik a másik nélkül nem eredményez tartós és optimális megoldást. Az üregek, csakúgy mint az alváz fokozottan ki van téve a korróziónak, mivel nehezen tud kiszáradni, a csapadékos időjárás és a nyári pára tartalom itt is megteszi a hatását.
Az üregekben szinte láthatatlanul tud megindulni a korrózió, mivel nem látunk be a vázszerkezet belsejébe, nem tudjuk felmérni annak állapotát. Így amikor szembesülünk vele, hogy az üregekben is megjelent már a korrózió, akkor általában már átette magát a rozsda a fém felület külső részére. Tehát belülről kezd el kifelé rozsdásodni az autó. Amikor baj van persze annak már látható jele is van, de akkor már nehéz tartós megoldást elérni az üregvédelemmel. Árulkodó jel lehet például amikor a fényezett karosszéria részen felhólyagosodások tapasztalhatóak, vagy amikor az alvázon a gyári kőfelverődésgátló bevonat alatt már átüt a rozsda színe. Illetve a gyári furatokon keresztül és a lemezátlapolások között kifolyó rozsda lé is egyértelmű képet ad arról, hogy a vázszerkezet belsejében is baj van.
Az üregekben a legnehezebb helyreállítani a már megindult korróziós folyamatokat, mert ezeken a részeken rozsdátlanítani és passziválni egyáltalán nem lehet. Itt az üregvédő anyag tudja pozitívan kifejteni a hatását. Ami azt jelenti, hogy ha nincs még korrózió az üregekben, akkor az üregvédő anyag feladata, hogy ne is legyen. Illetve ha már van korrózió az üregek belsejében, akkor az a fő szempont, hogy amennyire lehet lelassítsa a további rozsdásodási folyamatot. Ezért minél jobb üregvédő anyagot válasszunk, ami önmagában is passziváló anyagként működik és inhibridáló hatása van.  Az üregvédelemnek is kulcsfontosságú szerepe van, ezért javasolt minél magasabb minőségű üregvédő anyagban gondolkodni.
A fentiekkel egyúttal meg is válaszoltuk, hogy miért nem csinálunk csak alvázvédelmet, vagy csak üregvédelmet. Egyiknek a másik nélkül nem sok értelme van, félmunkát pedig nem szeretünk kiadni a kezeink közül.